Joseph Antoine Schroell

De Joseph Antoine Léonard Schroell, gebuer den 18. Mäerz 1798 zu Tréier a gestuerwen den 28. September 1865 zu Dikrech, war e lëtzebuergeschen Drécker an Zeitungsediteur zu Lëtzebuerg.

Hien ass 1822 op Iechternach geplënnert, an 1832 op Dikrech. Do huet hien, no enger Proufnummer datéiert de 25. Februar 1837, den 3. Mäerz 1837 déi éischt Zeitung zu Lëtzebuerg erausginn, déi net an der Stad Lëtzebuerg erauskoum: d'Wochen-Blatt für Bürger und Landleute, dat spéider an Diekircher Wochenblatt ëmgenannt gouf a vun 1849 un den Titel Der Wächter an der Sauer hat.

Hie krut de 7. Januar 1849 duerch Naturalisatioun déi lëtzebuergesch Nationalitéit.

Kategorie:Lëtzebuergesch Editeuren
Kategorie:Gebuer 1798
Kategorie:Gestuerwen 1865
Kategorie:Lëtzebuergesch Drécker